Diari Oficial de la Generalitat Valenciana


Sumari del DOGV 3512, del 08-06-1999 (1999/5202)

ORDRE de 20 de maig de 1999, de la Conselleria de Medi Ambient, per la qual es convoquen subvencions destinades a la realització d'inversions, per a protegir els cultius de la fauna de caça major en l'àmbit de la reserva nacional de caça de la Mola de Cortes.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3512

Data del DOGV
:   08-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5202


Data del document
:   20-05-1999

Organisme emissor
:   Conselleria de Medi Ambient

Tipus de document
:   Ordre

Descriptors 

:   * Jalance
    * Jarafuel
    * Bicorp
    * Millares
    * Teresa de Cofrentes
    * Cofrentes
    * Cortes de Pallás
    * suport econòmic
    * ajuda a l'agricultura
    * caça
    * reserva natural
    * fauna

ORDRE de 20 de maig de 1999, de la Conselleria de Medi Ambient, per la qual es convoquen subvencions destinades a la realització d'inversions, per a protegir els cultius de la fauna de caça major en l'àmbit de la reserva nacional de caça de la Mola de Cortes. [1999/5202]
  
La Llei 4/1989, de Conservació dels Espais Naturals i de la Flora i Fauna Silvestres, en l'article 26, reflecteix que les administracions públiques adoptaran les mesures necessàries per a garantir la conservació de les espècies que viuen en estat silvestre.
  
A fi de compaginar l'existència i el foment de la fauna cinegètica, amb els cultius pròxims als hàbitats d'aquesta, la Conselleria de Medi Ambient preveu l'establiment d'una línia de subvencions per a 1999 orientada a evitar que es produïsquen danys en els cultius deguts a la presència de fauna cinegètica de caça major.
  
Per aquesta raó, d'acord amb el que disposen l'article 35 de la Llei 5/1983, de 30 de desembre, del Govern Valencià, i l'article 47.3 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Primer
  
Convocar la concessió de subvencions per un import global màxim de 5.000.000 PTA (30.050,61 euros) a càrrec del capítol VII de la secció 14, servei 03 programa 442.30, línia 2155 (704/000/99), dels pressupostos de la Generalitat Valenciana per a 1999, dirigida a persones físiques i jurídiques previstes en els annexos que s'adjunten a aquesta ordre.
  
Segon
  
Aprovar les bases per les quals es regirà aquesta convocatòria, que figuren com a annexos a aquesta ordre.
  
Tercer
  
En tot allò no regulat en aquesta ordre, regirà el que disposat el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
DISPOSICIONS FINALS
  
Primera
  
Per al desenvolupament i l'execució del que disposa aquesta ordre, es faculta el director general per al Desenvolupament Sostenible per a dictar les resolucions necessàries per a la seua aplicació.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana.
  
Tot això d'acord amb el que preveuen els articles 10 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 20 de maig de 1999
  
El conseller de Medi Ambient,
  
JOSÉ MANUEL CASTELLA ALMIÑANA
  
ANNEX I
  
Bases per les quals es regula la convocatòria de subvencions destinades a la realització d'inversions per a protegir els cultius, de la fauna silvestre de la Comunitat Valenciana en l'àmbit de la reserva nacional de caça de la Mola de Cortes i en la seua àrea d'influència
  
Primera. Beneficiaris
  
Podran ser beneficiaris d'aquestes subvencions els titulars d'explotacions agràries i terrenys cultivats situats en l'àmbit de la reserva nacional de caça de la Mola de Cortes i la seua àrea d'Influència, conformada pels termes municipals de Cortes de Pallás, Millares, Bicorp, Teresa de Cofrentes, Jarafuel, Jalance i Cofrentes, d'acord amb el Reial Decret 1105/82, d'àrees d'influència (BOE núm. 130, de 1.06.82).
  
Segon. Objecte i actuacions que es realitzaran
  
Les subvencions es destinaran a finançar les inversions que es realitzen per a evitar danys i protegir els cultius de la fauna cinegètica de caça major.
  
Aquestes actuacions seran l'adquisició i la instal·lació de closos, tanques o proteccions individualitzades d'arbres o plançons.
  
Tercera. Quantia de les ajudes
  
La Conselleria de Medi Ambient subvencionarà fins al 75% del cost justificat de les actuacions, i es considerarà com a cost màxim justificat el descrit a la base 5.4 d'aquest annex (1.100 pessetes/metre IVA inclòs). No podran superar la quantitat de 250.000 pessetes per beneficiari individual i de 1.000.000 de pessetes en el cas de les agrupacions de diferents propietaris descrites a la base 4.3. Igualment la quantia màxima que podrà percebre un beneficiari serà de 250.000 pessetes.
  
Quarta. Sol·licituds i documentació
  
4.1. Les sol·licituds s'hauran de formalitzar en una instància degudament emplenada, segons el model que figura com a annex II d'aquesta ordre, i s'hauran d'adreçar a la Direcció General per al Desenvolupament Sostenible.
  
4.2. Els interessats hauran de presentar les sol·licituds en el Registre General de la Conselleria de Medi Ambient, situat al carrer Arquitecte Alfaro, 39, o als serveis territorials d'aquesta a:
  
- Alacant, carrer de Churruca, 29
  
- Castelló, avinguda dels Germans Bou, 47
  
- València, carrer de Gregori Gea, 27
  
O en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
4.3. No s'admetrà més d'una sol·licitud any per finca, entesa per tal aquella que es considere una unitat de gestió. Constituirà una unitat de gestió l'agrupació de diverses finques del mateix o diferents propietaris, sempre que siguen confrontants. Dins de la mateixa sol·licitud s'inclouran totes les activitats objecte d'ajuda per a la finca, previstes en aquesta ordre.
  
4.4. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
4.5. L'admissió a tràmit d'una sol·licitud de subvenció no generarà cap compromís de concessió d'aquella.
  
Les activitats previstes en la sol·licitud no podran començar-se fins a la concessió de la subvenció. Els treballs iniciats amb anterioritat a aquesta aprovació, no seran objecte de subvenció, en tot cas, en seran excloses les parts executades.
  
4.6. La documentació que han de presentar les persones interessades, juntament amb la instància, per a sol·licitar les ajudes serà la següent:
  
a) Documentació acreditativa de la identificació del sol·licitant
  
- Persones físiques: fotocòpia del NIF i DNI, o aquest últim únicament si incorpora la lletra.
  
- Persones jurídiques o agrupació de persones físiques:
  
1. Fotocòpia compulsada del CIF.
  
2. Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.
  
3. Certificat de l'acta on conste l'acord de sol·licitar les ajudes i nomenament del representant de l'entitat per a efectuar-ne la gestió.
  
b) Documentació acreditativa de la propietat dels terrenys o la titularitat de l'explotació.
  
La titularitat de l'explotació s'acreditarà mitjançant alguns dels següents documents:
  
- En cas de propietat: dret d'ús o gaudi mitjançant escriptures públiques, certificats registrals o qualsevol altre document admissible en dret.
  
- En cas d'arrendament: contracte d'arrendament, liquidat i registrat.
  
c) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex III d'aquesta ordre.
  
d) Documentació tècnica del projecte d'activitat: memòria valorada, plans i programa d'actuacions.
  
e) Si escau, certificat acreditatiu d'estar al corrent de les obligacions tributàries i de la Seguretat Social en el moment d'acabament del termini de presentació de la sol·licitud en els termes previstos en l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96) llevat de les excepcions previstes en l'article 3r.
  
4.7. Quan diversos sol·licitants diferents decidisquen actuar agrupats, d'acord amb la base 4.3, cada un d'ells haurà de presentar una sol·licitud indicant, en l'apartat corresponent, la resta dels sol·licitants amb què es pensa actuar.
  
Cadascun dels sol·licitants haurà d'adjuntar tota la documentació a què fa referència l'apartat 4.6.
  
Cinquena. Valoració i tràmit
  
5.1. Les memòries i els projectes seran sotmesos a un informe per tècnics designats pel director territorial de la Conselleria de Medi Ambient a València, d'acord amb allò el que preveu l'article 46.3 del text refós de la Llei d'Hisenda Pública de la Generalitat Valenciana.
  
5.2. La valoració dels expedients serà realitzada per una comissió avaluadora presidida pel director general per al Desenvolupament Sostenible, o persona a la qual delegue per a aquest fi, i composta pel cap de Servei de Protecció d'Espècies, dos tècnics, nomenats pel director general per al Desenvolupament Sostenible, i un representant de la Secretaria General Administrativa.
  
5.3. Per a efectuar la valoració es tindran en compte els següents criteris de preferència, en ordre decreixent d'importància:
  
- Sol·licitud que agrupe distints propietaris.
  
- Titulars indemnitzats per la Conselleria de Medi Ambient per danys ocasionats per la fauna cinegètica de caça major de la reserva de la Mola de Cortes, tenint en compte que l'ordre de preferència s'estableix de major a menor quantia en les indemnitzacions donades en els últims 5 anys.
  
- Àrea protegida amb els treballs previstos.
  
- Importància dels cultius: produccions i edat d'arbres o plançons.
  
5.4. La valoració màxima de metre lineal de tancament a valorar amb part proporcional de pals i porta serà de 1.100 PTA./metre lineal (IVA inclòs).
  
5.5. La Comissió elevarà la corresponent proposta de concessió d'ajudes a la Direcció General per al Desenvolupament Sostenible. Aquesta direcció general donarà un tràmit d'audiència de 15 dies a les persones interessades perquè presenten al·legacions, transcorregut el qual la proposta s'entendrà definitiva, sense que calga efectuar la notificació posterior. El conseller emetrà la resolució definitiva que es publicarà en el Diari Oficial de la Generalitat Valenciana.
  
5.6. La sol·licitud es considerarà desestimada si la resolució no es produeix en el termini de 3 mesos des de l'acabament del termini de presentació d'instàncies.
  
5.7. Els beneficiaris de les subvencions podran renunciar expressament a aquestes en el termini de deu dies a partir de l'endemà de la publicació de la resolució de concessió.
  
5.8. En el cas de sol·licitants agrupats d'acord amb el que disposa la base 4.3, la concessió a cadascun d'aquests anirà en proporció a les actuacions que execute cadascun respecte del conjunt de l'agrupació. El límit màxim per a cadascuna d'aquestes agrupacions serà l'escrit a la base tercera.
  
Sisena. Obligació dels beneficiaris
  
Els beneficiaris de les subvencions hauran de:
  
1. Estar al corrent de les obligacions tributàries i davant de la Seguretat Social en la data a què fa referència l'Ordre de 30/05/96, de la Conselleria d'Economia i Hisenda (DOGV 21/06/96).
  
2. Trobar-se en la situació que en legitima la concessió.
  
3. Complir els requisits i les condicions que comporten la concessió o el gaudi de l'ajuda. L'incompliment d'una part de les activitats subvencionades comportarà decaure en el dret de les unitats no executades.
  
4. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
5. Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient.
  
6. A l'anvers dels originals dels documents descrits en les bases 7.3, 7.3 b) i 7.3 c), el titular de la subvenció posarà de manifest i firmarà, de manera indeleble la ressenya següent: "justificant de la subvenció per a protegir cultius en la Muela de Cortes, convocada per ordre de.20.de.maig.de la Conselleria de Medi Ambient (DOGV ). La ressenya serà visible en les còpies compulsades que es presenten.
  
Setena. Justificació de les inversions
  
7.1. Una vegada efectuades les inversions objecte de subvenció, haurà de comunicar-se l'acabament a la Direcció Territorial de la Conselleria de Medi Ambient a València.
  
7.2. Les inversions i les despeses subvencionades seran certificades pels tècnics competents de la Conselleria de Medi Ambient.
  
7.3. Juntament amb la comunicació de l'apartat 1, s'hauran de remetre els justificants de les inversions, despeses i obres realitzades objecte de la subvenció.
  
La justificació del cost de les inversions subvencionades es realitzarà mitjançant la presentació de cadascun dels documents següents:
  
a) Factures, en original o còpia autenticada, que continguen els requisits exigits en la normativa vigent sobre expedició de factures per empresaris i professionals, sense que en cap cas siga subvencionable l'IVA recuperable pel beneficiari. No es prendrà en consideració l'IVA pagat en els casos en què el beneficiari faça liquidació d'aquest impost i, per tant, puga desgravar-se'l.
  
b) En els casos en què es financen despeses de personal, còpia compulsada del contracte i de l'alta en la Seguretat Social, com també les nòmines firmades pels treballadors.
  
c) En el cas de mà d'obra pròpia, entenent com a tal la del titular i la dels membres majors d'edat de la unitat familiar inclosos en la cartilla de la Seguretat Social o en la d'autònoms, s'haurà d'adjuntar un certificat d'un tècnic de la Conselleria de les despeses imputades. El preu unitari màxim justificable de la mà d'obra pròpia serà de 4.800 pessetes per jornal.
  
d) En el cas d'utilització de maquinària pròpia, certificat d'un tècnic de la Conselleria de les despeses imputades a aquest concepte i acompanyat de fotocòpia compulsada del rebut de pagament de l'impost de circulació referit a l'últim període impositiu o, en cas de no estar subjecte aquest impost, còpia confrontada del document acreditatiu de la propietat. El preu de la maquinària pròpia serà el següent:
  
Unitats Descripció del concepte Preu simple
  
 de la partida
  
 Maquinària (sense mà d'obra) PTA/hora
  
H Tractor rodes 31/70 CV 2.000
  
H Tractor rodes 71/100 CV 2.500
  
H Tractor rodes 101/130 CV 3.000
  
H Tractor eruga 31/70 CV 3.000
  
H Tractor eruga 71/100 CV 3.750
  
H Tractor eruga 101/130 CV 4.500
  
H Motocultor 375
  
H Remolc de capacitat 3 t 90
  
H Remolc de capacitat 5 t 130
  
H Remolc de capacitat 10 t 190
  
H Serra mecànica 274
  
H Esbrossadora 274
  
e) Documents, en original o còpia autentificada, que acrediten l'efectiu pagament de les factures, segons les normes mercantils -en el cas de titulars privats- o juridicopressupostàries -en el cas de titulars públics.
  
7.4. El termini d'execució i justificació, per part del beneficiari, del compliment de la finalitat per la qual es concedeix la subvenció, acabarà el 15 de novembre de 1999.
  
Podrà concedir-se pròrroga, per motius justificats, a petició dels interessats.
  
8. Reintegrament de quantitats
  
1. Segons estableix l'article 47.9 del text refós de la Llei d'Hisenda Pública de la Generalitat Valenciana escaurà el reintegrament de les quantitats percebudes i l'exigència de l'interés de demora des del moment del pagament de l'ajuda en els següents casos:
  
a) Incompliment de l'obligació de justificació.
  
b) Obtenir la subvenció sense reunir les condicions requerides.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) L'incompliment de l'execució de les obres en els terminis previstos comportarà, si escau, el reintegrament de les ajudes rebudes i l'anul·lació de les ajudes pendents de percebre després de la tramitació de l'oportú expedient contradictori.
  
2. Igualment, en el supòsit que l'import de la subvenció, aïlladament o en concurrència amb subvencions o ajudes unes altres administracions públiques o altres ens públics o privats, supere el cost de l'activitat que s'ha de realitzar escaurà el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.